Love Off the Cuff

Love Off the Cuff er en hongkongkinesisk romantisk komedie fra 2017 regissert av Pang Ho-cheung. Filmen handler om Jimmy og Cherie som har vært et par i flere år. Forholdet deres blir satt på prøve under en reise til Taiwan og Cherie bestemmer seg for å avslutte forholdet. Etter å ha vært adskilt en stund oppnår begge større klarhet i hva de ønsker ut av forholdet og Jimmy bestemmer seg for å fri. Hovedrollene spilles av Miriam Yeung og Shawn Yue. Den er en oppfølger til Love in the Buff og er den tredje i Love in a Puff-serien.

Love Off the Cuff ble den mest innbringende hjemproduserte filmen i Hongkong i 2017. Den ble imidlertid stående utenfor listen over de ti mest innbringende filmene på grunn av sterk dominans av amerikanske produksjoner som blant annet Disneyfilmen Beauty and the Beast og superheltfilmene Spider-Man: Homecoming og Thor: Ragnarok. Filmen innbrakte en sum tilsvarende omtrent USD 26 millioner globalt (hovedsaklig i Kina).

Roller 
(utvalg)

 Miriam Yeung – Cherie Yu
 Shawn Yue – Jimmy Cheung
 Paul Chun – Cheries far
 Jiang Mengjie – Flora
 Wang Xiaochen – Apple
 Siu Yam-yam – Cheries mor
 Derek Tsang – Cheries yngre bror
 Roy Szeto – Li
 Vincent Kok – Tat
 Jo Kuk
 Isabel Chan – Isabel

Referanser

Eksterne lenker 
 

Filmer fra 2017
Hongkongkinesiske romantiske komedier
Filmer lagt til Hongkong
Oppfølgerfilmer